**Hodnotiaca správa o činnosti Rady školy pri ZŠ s MŠ Chorvátsky Grob za rok 2012**

**1. Zloženie Rady školy v roku 2012**

Rada školy pracovala v roku 2012 v tomto zložení:

|  |  |
| --- | --- |
| **Meno a priezvisko** | **Organizačná zložka** |
| PaedDr. Blaščáková Katarína, predseda RŠ | ZŠ – pedagogickí zamestnanci |
| PaedDr. Mlynárčiková Erika, podpredseda RŠ | Zriaďovateľ - Obecný úrad |
| Ing. Michálková Dana | Zriaďovateľ - Obecný úrad |
| Mgr. Matula Peter | Zriaďovateľ - Obecný úrad |
| Ing. Granec Ján | Zriaďovateľ - Obecný úrad |
| Bihalová Andrea | MŠ Školská 4 – pedagogickí zamestnanci |
| Hamzová Jitka | ZŠ s MŠ – nepedagogickí zamestnanci |
| JUDr. Vydrová Vladimíra | ZŠ - rodičia |
| Mgr. Hržičová Zdena | ZŠ - rodičia |
| Horváthová Lucia (od 19. 9. 2012) (do 3.9.2012 Mgr. Fuknová Marcela) | MŠ Pezinská - rodičia |
| Ing. Kviečinský Michal | MŠ Chorvátsky Grob - rodičia |

Poznámka: Organizačná zložka MŠ Čierna Voda – pedagogickí zamestnanci sa zriekla nároku na členstvo v Rade školy pri ZŠ s MŠ Chorvátsky Grob (ďalej len RŠ).

**2. Uskutočnené zasadnutia Rady školy v r. 2012**

|  |  |  |
| --- | --- | --- |
| **Zasadnutie/dátum** | **Predmet zasadnutia** | **Výsledky, uznesenia** |
| **Prvé zasadnutie****7. 2. 2012** | 1. Voľba predsedu a podpredsedu RŠ
2. Informácie k zápisu detí do ZŠ a MŠ, informácia o novom VZN o prijímaní detí do MŠ
3. Koncepcia rozvoja školy
 | 1.Za predsedu Rady školy bola jednohlasne zvolená PaedDr. Katarína Blaščáková, za podpredsedu jednohlasne zvolená PaedDr. Erika Mlynárčiková (poverená aj písaním zápisníc zo zasadnutí RŠ).2. Členovia RŠ sa oboznámili s novým VZN o prijímaní detí do MŠ, stavil sa termín odovzdania prihlášok na zápis detí do MŠ. Členovia boli oboznámení aj o plánovanom priebehu zápisu detí do ZŠ. 3. Riaditeľ ZŠ s MŠ PaedDr. Gerald Svoboda oboznámil prítomných s Koncepciou rozvoja ZŠ s MŠ v r. 2012-1016. Problémové oblasti: správcovstvo IKT a sietí, bezpečnosť detí a učiteliek v MŠ Čierna Voda (golfové odpalisko). P. Hamzová upozornila na zlý technický stav kuchyne (plesne, nedostatočné vetranie, zamŕzanie vody), p. Vydrová na chýbajúce oplotenie šk. dvora, P. Fuknová dala návrh na zjednotenie otváracích hodín všetkých pobočiek MŠ (teda ju predĺžiť do 17:00 hod.). Uvedené skutočnosti boli posunuté na riešenie zriaďovateľovi. P. Michálková informovala o pláne otvoriť ďalšie alokované pracovisko MŠ v OC Monar na Čiernej Vode.  |
| **Druhé zasadnutie****14. 3. 2012** | 1. Hodnotiaca správa činnosti Rady školy za r. 2011 a Plán zasadnutí RŠ na r. 20122. Využitie 2% z daní za rok 2011.3.Existencia 5. ročníka v šk. roku 2012/2013.4.Informácie o počtoch prijatých deti do ZŠ a MŠ.5. Analýza stavu objektov školy, požiadavky na novú budovu, plnenie úloh riaditeľa ZŠ s MŠ od jeho nástupu do funkcie | 1. Hodnotiaca správa činnosti Rady školy za r. 2011 bola prednesená členom RŠ, ktorí boli ďalej oboznámení aj s plánom zasadnutí na r. 2012 (predseda RŠ).2. P. Vydrová informovala o využití 2% z daní za rok 2011 – učebné pomôcky, ceny do súťaží a na akcie školy.3.Rada školy vo svojej diskusii a následnom hlasovaní jednoznačne nepodporila otvorenie 5. ročníka ZŠ (kvôli priestorovým a ekonomickým možnostiam). 4. Do ZŠ bolo zapísaných 32 detí – návrh na otvorenie 2 tried ZŠ podaný zriaďovateľovi. Zápis do MŠ – záujem opäť prevyšuje počet ponúkaných miest. Navrhované riešenie – otvoriť nové alokované pracovisko MŠ v OC Monar, Čierna Voda – ďalej riešil zriaďovateľ. 5. P. riaditeľ poukázal na technické nedostatky na budove školy, nevyhovujúci stav budovy MŠ Čierna Voda, neustále sa zvyšujúci počet žiakov ZŠ i detí MŠ a predložil požiadavky na novú budovu školy – všetko toto rieši so zriaďovateľom. Tiež poukázal na plnenie úloh od svojho nástupu po súčasnosť.  |
| **Tretie zasadnutie****26. 6. 2012** | 1. Zhodnotenie plnenia úloh a výchovno-vzdelávacích výsledkov v šk. roku 2011/20122. Rámcové učebné plány a návrh materiálno-technického a personálneho zabezpečenia na šk. rok 2012/20133.Hodnotenie práce riaditeľa za uplynulé obdobie (zriaďovateľ, Rada školy) | 1.P. riaditeľ PaedDr. Gerald Svoboda a pani zástupkyňa MŠ Mgr. Oľga Kabátová kladne zhodnotili plnenie úloh v uplynulom šk. roku, poukázali na veľkú snahu a vynaloženú energiu pedagogických i nepedagogických zamestnancov ZŠ a MŠ. Výchovno-vzdelávacie výsledky žiakov ZŠ boli na veľmi dobrej úrovni.2. Pán riaditeľ oboznámil členov RŠ s rámcovými učebnými plánmi pre budúci školský rok. V rámci materiálno-technického zabezpečenia poukázal p. riaditeľ na nasledovné: potreba nového zariadenia na prípravu jedál do školskej jedálne a zabezpečenie revíznej správy elektriky pre MŠ Pezinská. Tieto požiadavky sa riešili ďalej so zriaďovateľom.V rámci personálneho zabezpečenia sa k budúcemu školskému roku príjme nová učiteľka ZŠ (otvorenie dvoch prvých tried).P. Kviečinský navrhol kúpiť ionizátory do tried MŠ.3.Prebehlo hodnotenie riaditeľa ZŠ s MŠ Radou školy – formou dotazníka. Okrem toho prácu riaditeľa hodnotil aj zriaďovateľ. Treťou časťou hodnotenia bolo sebahodnotenie. Výsledky budú prezentované na nasledujúcom zasadnutí.  |
| **Štvrté zasadnutie****2. 10. 2012** | 1. Celoročný plán úloh a akcií, Školský vzdelávací program a Pedagogicko-organizačné pokyny na šk. rok 2012/2013.2. Záverečná hodnotiaca správa školy za šk. rok 2011/2012.3.Výsledky hodnotenia práce riaditeľa za uplynulé obdobie.  | 1.Členovia Rady školy boli oboznámení s Celoročným plánom úloh a akcií ZŠ i MŠ, Školským vzdelávacím programom a Pedagogicko-organizačnými pokynmi na nový šk. rok 2012/2013.2. P. Riaditeľ PaedDr. Gerald Svoboda predniesol Záverečnú hodnotiacu správu školy za šk. rok 2011/2012, ktorá bola už vopred členom RŠ odoslaná na pripomienkovanie. Správa bola pripomienkovaná členmi Rady školy aj starostom obce Ing. Miroslavom Marynčákom (zúčastnil sa zasadnutia ako hosť) a doporučená na dopracovanie. Nová verzia Záverečnej hodnotiacej správy školy bude prerokovaná na mimoriadnom zasadnutí RŠ. 3.Hodnotenie práce riaditeľa PaedDr. Geralda Svobodu za uplynulé funkčné obdobie – vyjadrené v percentách:Hodnotenie Rady školy - 55%Sebahodnotenie – 80%Hodnotenie zriaďovateľa – 24%Záver: Riaditeľ vo svojej funkcii dosahuje štandardné výsledky.  |
| **Piate, mimoriadne zasadnutie****30. 10. 2012** | 1.Záverečná hodnotiaca správa školy za šk. rok 2011/2012.2. Rozpočet školy na r. 2013, Predpokladaný plán na rok 2013, Plán zasadnutí RŠ3. Návrh na odvolanie riaditeľa (zriaďovateľ). | 1. Upravená Záverečná hodnotiaca správa školy za šk. rok 2011/2012 bola schválená a odporučená na predloženie poslancom obecného zastupiteľstva. 2. Členovia RŠ boli oboznámení s rozpočtom školy na r. 2013 (predniesla ekonómka p. Madarászová – hosť), s Predpokladaným plánom na r. 2013 (pán riaditeľ PaedDr. Gerald Svoboda) – tento plán bol pripomienkovaný a posunutý na dopracovanie, a s Plánom zasadnutí RŠ v šk. roku 2012/2013.V rámci merania kvality ZŠ a MŠ bolo navrhnuté hodnotenie formou ankiet na internete – ZŠ s MŠ v spolupráci s Obecným úradom.Kúpou ionizátorov do MŠ bola poverená p. Vydrová.3.Zriaďovateľ (zastúpený prednostom Obecného úradu Mgr. Petrom Matulom) podal návrh na odvolanie riaditeľa PaedDr. Geralda Svobodu z funkcie s udaním riadnych dôvodov. O dôvodoch prebehla diskusia a následné tajné hlasovanie, v ktorom bol návrh podporený nadpolovičnou väčšinou prítomných členov. Záver – Rada školy súhlasí s návrhom na odvolanie riaditeľa ZŠ s MŠ V Chorvátskom Grob PaedDr. Geralda Svobodu.  |

Počas roku 2012 bola Rada školy upovedomená o:

* dvoch štrajkoch pracovníkov školstva – 13. 9. 2012 a 26. 11. 2012.
* Sťažnosti podanej p. riaditeľom PaedDr. Geraldom Svobodom dňa 16.10.2012 vo veci *„nevhodného správania sa p. Michálkovej voči jeho osobe“*.
* Odpovedi na vyššie popísanú sťažnosť dňa 29.10.2012 – záver: *„Pri preskúmavaní uvedenej záležitosti nebolo zistené žiadne porušenie právnych predpisov a ani porušenie pracovnej disciplíny.“*

Rada školy presadzovala verejné záujmy a záujmy rodičov, pedagogických i ostatných zamestnancov školy v oblasti výchovy a vzdelávania, plnila iniciatívnu a poradnú funkciu, ako aj funkciu verejnej kontroly práce vedúcich zamestnancov, čím splnila svoje základné poslanie.

Jednotliví členovia RŠ sa postavili k svojej úlohe zodpovedne, pravidelne sa zúčastňovali na jednotlivých zasadnutiach, k problémom sa stavali s primeranou mierou aktivity, objektívnosti, spolupatričnosti a so zmyslom pre spoločné dobro.

Chorvátsky Grob, 19. 4. 2013

PaedDr. Katarína Blaščáková, predseda RŠ